**APSTIPRINĀTS**

Krāslavas novada pašvaldības domes

2021.gada 28.oktobra sēdē

(protokols Nr.9, 11.§)

**K O N K U R S A**

**“Krāslavas novada Gada cilvēks”**

**NOLIKUMS**

*Izdots saskaņā ar likumu*

*“Par pašvaldībām”” 41.panta 2.punktu*

**1. Organizētājs**

1.1. Krāslavas novada pašvaldība

**2. Mērķi**

2.1. Apzināt un izvērtēt cilvēku ieguldīto darbu nolikumā izvirzītajās nominācijās;

2.2. Stimulēt ikvienu piedalīties novada tālākajā attīstībā;

2.3. Atbalstīt jaunu, progresīvu ideju realizēšanu;

2.3. Godināt labākos sava aroda, amata, radošā darba veicējus;

2.4. Godināt novada attīstības un pozitīvā tēla veidotājus.

**3. Nominācijas**

3.1. **„Mūža ieguldījums”** – par ilggadīgu, godprātīgu darbu un ieguldījumu sava novada un tā iedzīvotāju labā (2 nominācijas);

3.2. **„Gada cilvēks”** – par nozīmīgiem sasniegumiem novada labā un tā atpazīstamības veicināšanā (4 nominācijas).

**4. Pretendentu izsludināšanas un pretendentu pieteikšanas kārtība**

4.1. Konkursu izsludina vienu reizi gadā, publicējot paziņojumu par konkursa rīkošanu plašsaziņas līdzekļos ne vēlāk kā līdz kārtējā gada 15.oktobrim.

4.2. Konkursa nolikumu un pieteikuma anketu publicē sekojošās interneta vietnēs [www.kraslava.lv](http://www.kraslava.lv/), [www.dagda.lv](http://www.dagda.lv/) un informatīvajā izdevumā “Krāslavas Vēstis” [www.kraslavasvestis.lv](http://www.kraslavasvestis.lv).

4.3. Konkursa ietvaros tiesības izvirzīt pretendentus nominācijām ir katram novada iedzīvotājam, organizācijai, uzņēmumam, biedrībai, iestādei un pašvaldībai, iesniedzot pieteikuma anketu (pielikumā).

4.4. **Pieteikumā jānorāda**:

4.4.1. Pretendenta vārds, uzvārds, dzīvesvietas adrese, ieņemamais amats vai nodarbošanās, kontaktinformācija;

4.4.2. Nominācija, kurā pretendents tiek nominēts un pamatojums par panākumiem un ieguldījumu novada labā kalendārajā gadā, izņemot nomināciju ”Mūža ieguldījums”, kas tiek vērtēta ilgākā laika periodā;

4.4.3. **Pieteicējs**:

4.4.3.1. fiziska persona – vārds, uzvārds, kontakttālrunis, e-pasts;

4.4.3.2. juridiska persona – nosaukums, kontaktpersona, kontakttālrunis; e-pasts.

4.5. **Aizpildīto pieteikumu iesniegšanas kārtība**:

4.5.1. Nominācijām „Mūža ieguldījums”, „Gada cilvēks”, pieteikumus iesniedz kārtējā gadā līdz 15.oktobrim.

4.5.2. Aizpildītās pieteikuma anketas iesniedz personīgi Krāslavas novada pašvaldībā, sūtot ar pasta starpniecību vai elektroniski. Ar pasta starpniecību, adresējot sūtījumu Krāslavas novada pašvaldībai, Rīgas iela 51, Krāslava, Krāslavas novads, LV-5601. Elektroniski, nosūtot uz e-pasta adresi [dome@kraslava.lv](mailto:dome@kraslava.lv) .

4.6. **Pieteikumu izvērtēšana:**

4.6.1. Pieteikumu atbilstību nolikumam izvērtē un konkursa uzvarētājus nosaka Krāslavas novada pašvaldības izveidota komisija sekojošā sastāvā:

Pašvaldības domes 1.vietnieks;

Pašvaldības domes komiteju priekšsēdētāji;

Pašvaldības izpilddirektors.

4.6.3. Ja kādam no vērtētājiem rodas interešu konflikts, attiecīgais vērtētājs nedrīkst piedalīties lēmuma pieņemšanā konkrētajā nominācijā.

4.6.2. Nomināciju ieguvēji tiek apstiprināti Krāslavas novada pašvaldības domes sēdē un publiski paziņoti sekojošās interneta vietnēs [www.kraslava.lv](http://www.kraslava.lv/), [www.dagda.lv](http://www.dagda.lv) un informatīvajā izdevumā “Krāslavas Vēstis” [www.kraslavasvestis.lv](http://www.kraslavasvestis.lv).

4.6.4.Krāslavas novada pašvaldība informē konkursam izvirzītos pretendentus par apbalvošanas pasākuma norisi vismaz divas nedēļas iepriekš, izsūtot ielūgumus.

4.6.5. Nomināciju ieguvēji tiek publiskoti sekojošās interneta vietnēs [www.kraslava.lv](http://www.kraslava.lv/), [www.dagda.lv](http://www.dagda.lv) un informatīvajā izdevumā “Krāslavas Vēstis” [www.kraslavasvestis.lv](http://www.kraslavasvestis.lv).

**5. Nomināciju godināšana**

5.1. Nominācijas apbalvojumus piešķir Latvijas Republikas proklamēšanas gadadienai veltītajā svinīgajā pasākumā.

**6. Apbalvojums**

6.1. Konkursa “Krāslavas novada Gada cilvēks” nomināciju ieguvēji tiek apbalvoti ar:

6.1.1. Konkursa “Krāslavas novada Gada cilvēks” atzinības rakstu;

6.1.2. Ziediem;

6.1.3. Naudas balvu;

6.2. Naudas Balvu fonds **2220 EUR**, tajā skaitā balva nominācijā “Mūža ieguldījums” EUR 500 (neto), nominācijā “Gada cilvēks” EUR 200 (neto).

**7. Atkārtota pretendēšana**

7.1. Personas, kurām apbalvojums jau piešķirts, uz goda nosaukumu atkārtoti var pretendēt ne agrāk kā pēc 5 (pieciem) gadiem.

**8. Noslēguma jautājumi**

8.1. Nolikums stājas spēkā ar 2021.gada 29.oktobri.

8.2. 2021.gadā konkursu izsludina, publicējot paziņojumu par konkursa rīkošanu plašsaziņas līdzekļos līdz 2021.gada 10.novembrim.

8.3. 2021.gadā 4.5.1.punktā minētajām nominācijām pieteikumus jāiesniedz līdz 2021.gada 10.novembrim.

8.4. 2021.gadā Krāslava novada pašvaldība informē konkursam izvirzītos pretendentus par apbalvošanas pasākuma norisi līdz 2021.gada 15.novembrim, izsūtot ielūgumus.

8.5. Ar nolikuma spēkā stāšanos spēku zaudē Krāslavas novada domes 2017.gada 28.septembra sēdē (prot Nr.16, 10.§) apstiprinātais Konkursa “Krāslavas novada Gada cilvēks” nolikums un Dagdas novada pašvaldības domes 2017.gada 28.septembra sēdē (prot Nr.14, 22.§) apstiprinātais Konkursa “Dagdas novada Gada cilvēks” nolikums.

Krāslavas novada pašvaldības domes priekšsēdētājs G.Upenieks

**Pielikums**

Konkursa “Krāslavas novada Gada cilvēks” nolikumam

**KONKURSA „Krāslavas novada Gada cilvēks”**

**PIETEIKUMA ANKETA**

|  |  |  |  |
| --- | --- | --- | --- |
| **INFORMĀCIJA PAR PRETENDENTU** | | | |
| NOMINĀCIJA, KURĀ PERSONA/KOLEKTĪVS TIEK IZVIRZĪTS | | * MŪŽA IEGULDĪJUMS * GADA CILVĒKS | |
| PERSONAS VĀRDS, UZVĀRDS | |  | |
| DZĪVESVIETA | |  | |
| IEŅEMAMAIS AMATS VAI NODARBOŠANĀS | |  | |
| KONTAKTTĀLRUNIS, E-PASTS | |  | |
| PAMATOJUMS PAR PERSONAS PANĀKUMIEM UN IEGULDĪJUMU NOVADA LABĀ | |  | |
| **INFORMĀCIJA PAR PIETEICĒJU** | | | |
| FIZISKAI PERSONAI: | VĀRDS, UZVĀRDS | |  |
| JURIDISKAI PERSONAI: | NOSAUKUMS | |  |
|  | KONTAKTPERSONA | |  |
| KONTAKTTĀLRUNIS,  E-PASTS |  | | |